CELEX: 32021D2199
Language: bg
Date: 2021-12-13 00:00:00
Title: Решение за изпълнение (ОВППС) 2021/2199 на Съвета от 13 декември 2021 година за прилагане на Решение 2013/255/ОВППС относно ограничителни мерки срещу Сирия

13.12.2021   
               
               
                  BG
               
               
                  Официален вестник на Европейския съюз
               
               
                  LI 445/23
               
            
         РЕШЕНИЕ ЗА ИЗПЪЛНЕНИЕ (ОВППС) 2021/2199 НА СЪВЕТА
         от 13 декември 2021 година
         за прилагане на Решение 2013/255/ОВППС относно ограничителни мерки срещу Сирия
         Съветът на Европейския съюз,
         като взе предвид Договора за Европейския съюз, и по-специално член 31, параграф 2 от него,
         като взе предвид Решение 2013/255/ОВППС на Съвета от 31 май 2013 г. относно ограничителни мерки срещу Сирия (1), и по-специално член 30, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 31 май 2013 г. Съветът прие Решение 2013/255/ОВППС.
                  
               
                     (2)
                  
                  
                     Съветът продължава да е сериозно загрижен за положението в Сирия.
                  
               
                     (3)
                  
                  
                     Групата „Вагнер“ — базирано в Русия, неперсонифицирано частно военно образувание, допринася съществено за военните усилия на Башар ал Асад в Сирия, по-специално чрез обучение и ръководство на сирийски сили и свързани с режима милиции.
                  
               
                     (4)
                  
                  
                     Съветът смята, че две лица, участващи във военните операции на групата „Вагнер“ в Сирия, както и три дружества, които се облагодетелстват от сирийския режим и го подкрепят, следва да бъдат добавени в списъка на физическите и юридическите лица, образуванията и органите, подлежащи на ограничителни мерки, който се съдържа в приложение I към Решение 2013/255/ОВППС.
                  
               
                     (5)
                  
                  
                     Поради това Решение 2013/255/ОВППС следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Приложение I към Решение 2013/255/ОВППС се изменя съгласно приложението към настоящото решение.
         
         
            Член 2
            Настоящото решение влиза в сила в деня на публикуването му в Официален вестник на Европейския съюз.
         
         
            Съставено в Брюксел на 13 декември 2021 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  ОВ L 147, 1.6.2013 г., стр. 14.
      
      
         
            ПРИЛОЖЕНИЕ
            Приложение I към Решение 2013/255/ОВППС се изменя, както следва:
            
                        1)
                     
                     
                        Следните вписвания се добавят в списъка в раздел А (Лица):
                        
                                     
                                 
                                 
                                    Име
                                 
                                 
                                    Идентификационни данни
                                 
                                 
                                    Основания
                                 
                                 
                                    Дата на включване в списъка
                                 
                              
                                    „316.
                                 
                                 
                                    Andrey Nikolaevich TROSHEV
                                    (изв. още като Andrei Mykolayvych TROSHEV)
                                    Андрей Николаевич ТРОШЕВ
                                 
                                 
                                    Длъжност(и): Пенсиониран полковник, един от основателите и изпълнителен директор (началник щаб) на групата „Вагнер“;
                                    Ранг: Пенсиониран полковник;
                                    Позивна: Siedoy;
                                    Дата на раждане: 5.4.1953 г.;
                                    Място на раждане: Ленинград, бивш СССР (понастоящем Руска федерация);
                                    Гражданство: руско;
                                    Роднини/бизнес партньори: Dmitry Utkin (основател на групата „Вагнер“); Andrey Bogatov (началник на 4-та ударна и разузнавателна рота на групата „Вагнер“); Aleksandr Sergeevich Kuznetsov (командир на 1-ва ударна и разузнавателна рота на групата „Вагнер“);
                                    Пол: мъжки
                                 
                                 
                                    Изпълнителен директор (началник щаб) на групата „Вагнер“, която действа в Сирия и обучава и ръководи сирийски сили. Групата „Вагнер“ също така подкрепя режима на Асад и се сражава заедно със свързаните с режима милиции и сирийската армия.
                                    Андрей Трошев участва пряко във военните операции на групата „Вагнер“ в Сирия. Участвал е по-специално в района на Deir ez-Zor. С това той допринася съществено за военните усилия на Башар ал Асад и следователно подкрепя сирийския режим и се облагодетелства от него.
                                 
                                 
                                    13.12.2021 г.
                                 
                              
                                    317.
                                 
                                 
                                    Andrey Mikhailovich BOGATOV
                                    (изв. още като Andrei Mychailovych BOGATOV)
                                    Андрей Михайлович БОГАТОВ
                                 
                                 
                                    Длъжност(и): Началник на 4-та ударна и разузнавателна рота на „Вагнер“;
                                    Позивна: Brodiaga;
                                    Идентификационен номер в групата „Вагнер“: M-1601;
                                    Дата на раждане: 14.6.1964 г.;
                                    Място на раждане: Стари Оскол, Белгородска област, бивш СССР (понастоящем Руска федерация);
                                    Гражданство: руско;
                                    Роднини/бизнес партньори: Dimitriy Utkin (основател на групата „Вагнер“); Andrey Nikolaevich Troshev (Основател и изпълнителен директор (началник щаб) на групата „Вагнер“), Aleksandr Sergeevich Kuznetsov (командир на 1-ва ударна и разузнавателна рота на групата „Вагнер“);
                                    Пол: мъжки
                                 
                                 
                                    Началник на 4-та ударна и разузнавателна рота в рамките на групата „Вагнер“, която действа в Сирия и обучава и ръководи сирийски сили. Групата „Вагнер“ също така подкрепя режима на Асад и се сражава заедно със свързаните с режима милиции и сирийската армия.
                                    Андрей Богатов ръководи операциите на групата „Вагнер“ и участва пряко във военните операции на групата „Вагнер“ в Сирия. Участвал е по-специално в битката за Палмира. По този начин той допринася съществено за военните усилия на Башар ал Асад и следователно подкрепя сирийския режим и се облагодетелства от него.“
                                 
                                 
                                    13.12.2021 г.“
                                 
                              
                  
                        2)
                     
                     
                        Следните вписвания се добавят в списъка в раздел Б (Образувания):
                        
                                     
                                 
                                 
                                    Име
                                 
                                 
                                    Идентификационни данни
                                 
                                 
                                    Основания
                                 
                                 
                                    Дата на включване в списъка
                                 
                              
                                    „79.
                                 
                                 
                                    Velada LLC
                                    OOO Велада
                                 
                                 
                                    Адрес: Очаковское шоссе 28, сграда 2, блок 3, офис 8, Москва, 119530, Руска федерация
                                    Дата на създаване: 29.6.2015 г.
                                 
                                 
                                    Velada LLC е частно дружество с дейност в петролния и газовия сектор в Сирия.
                                    През декември 2019 г. сирийският парламент одобри договор, с който на Velada LLC се предоставя правото да разработва нефт и газ в Сирия, включително в нефтени находища в контролираните от режима зони в североизточна Сирия и газово находище в северната част на Дамаск. Следователно дружеството се облагодетелства от сирийския режим или го подкрепя.
                                 
                                 
                                    13.12.2021 г.
                                 
                              
                                    80.
                                 
                                 
                                    Mercury LLC
                                    OOO Меркурий
                                 
                                 
                                    Адрес: Ленински проспект 137, сграда 1, корпус 2, офис 5, Москва, Руска федерация
                                 
                                 
                                    Mercury LLC е частно дружество с дейност в петролния и газовия сектор в Сирия.
                                    През декември 2019 г. сирийският парламент одобри договор, с който на Mercury LLC се предоставя правото да разработва нефт и газ в Сирия, включително в нефтени находища в контролираните от режима зони в североизточна Сирия и газово находище в северната част на Дамаск. Следователно дружеството се облагодетелства от сирийския режим или го подкрепя.
                                 
                                 
                                    13.12.2021 г.
                                 
                              
                                    81.
                                 
                                 
                                    Evro Polis LLC
                                    OOO Евро Полис
                                 
                                 
                                    Адрес: улица Братьев Горожанкиных 2Б, офис 3.1., Красногорск, 143409, Руска федерация;
                                    Роднини/бизнес партньори: General Petroleum Corp.
                                 
                                 
                                    Evro Polis LLC е частно дружество, свързано с групата „Вагнер“ в Сирия и участващо в минния, нефтения и газовия сектор в Сирия.
                                    Evro Polis LLC се използва като прикритие за групата „Вагнер“ в Сирия. Подписало е редица договори със сирийския режим посредством държавното образувание Petroleum Corp., съгласно които получава 25% от приходите от добива на нефт и газ от находища, завзети от групата „Вагнер“. Следователно дружеството се облагодетелства от сирийския режим или го подкрепя.“
                                 
                                 
                                    13.12.2021 г.“